कोलेस्ट्रॉल ब्लड शुगर रखें नाॅर्मल, हार्ट अटैक से बचेंगे
हृदय की धमनियों में जबतक 70 फीसदी से अधिक रक्त का जमाव नहीं होता है तब तक कठिनाई महसूस नहीं होती है। ऐसा इसलिए लगता है क्योंकि हृदय को रक्त 100 फीसदी मिलता जबकि जरूरत 30 फीसदी होती है। व्यक्ति में 70 फीसदी या उससे अधिक ब्लॉकेज हो तो उसे हृदय रोगी कहते हैं। यह हृदय के तीनों कोरोनरी धमनियों या इसकी किसी शाखा में हो सकता है।
यह कहना है साओल हॉर्ट सेंटर के निदेशक डॉ. विमल छाजेड़ का। वे आध्यात्मिक सत्संग समिति की ओर से होटल चाणक्य में आयोजित दो दिवसीय हृदय रोग निवारण शिविर में आए मरीजों को संबोधित कर रहे थे। इस शिविर में 150 लोग प्रशिक्षण ले रहे हैं। उन्होंने कहा कि दिल की बीमारी से बचाव के लिए साओल ने सेफ्टी सर्किल तैयार किया है। इस सर्किल को तीन भागों में बांटा गया है। हरा, पीला और लाल। जो सर्किल के हरा क्षेत्र में हैं। उन्हें सेफ माना जाता है। यानी उनका कोलेस्ट्रॉल, ट्राईग्लिसराइड और ब्लड शुगर सामान्य से कम है। इसलिए जिनका कोलेस्ट्रॉल, ट्राईग्लिसराइड और ब्लड शुगर सामान्य है और उससे कम है तो उन्हें हॉर्ट अटैक की आशंका नहीं रहती। इसलिए इन तीनों को हर हाल में नियंत्रित रखना जरूरी है। इसके बाद भोजन को ठीक करके बाकी गड़बड़ियों को ठीक किया जाता है। दवाएं भी दी जाती हैं। आधा घंटा नियमित टहलना, आधा घंटा योग और 10 मिनट मेडिटेशन की सलाह दी जाती है। शिविर में स्ट्रेस मैनेजमेंट के लिए भी प्रशिक्षण दिया जाता है। बगैर तेल के खाना कैसे बनाया जाता है इसकी ट्रेनिंग भी दी जाती है। वैसे बगैर तेल का खाना बनाने (कुकिंग क्लास) का प्रशिक्षण रविवार को दोपहर तीन बजे दिया जाएगा। डॉ. छाजेड़ की मानें तो बगैर तेल के 100 प्रकार के व्यंजन तैयार किए जा सकते हैं। शिविर रविवार को भी चलेगा। शिविर का उद्घाटन समिति के अध्यक्ष विजय कुमार किशोरपुरिया ने किया। मौके पर निर्मल कुमार झुनझुनवाला, शिव कुमार पोद्दार,गोपाल झुनझुनवाला, दशरथ प्रसाद गुप्ता, ओम प्रकाश टिबड़ेवाल, विनोद कृष्ण कानोड़िया, राधे श्याम बंसल, राजेश बजाज, महावीर बिदासरिया, अशोक बागडिय़ा, संजय मोदी, मुकेश हिसारिया आदि मौजूद थे।
हृदय रोग निवारण शिविर में हार्ट से संबंधित बीमारियों के बारे में जानकारी देते डॉ. विमल छाजेड़।
kas_Deva hin_Deva hin_Deva hin_Deva